เปิดเทศกาลบ้านเพ-เกาะเสม็ด ปลุกท่องเที่ยวกลับมาคึกคัก
ผลไม้รสล้ำ อุตสาหกรรมก้าวหน้า น้ำปลารสเด็ด เกาะเสม็ด สวยหรู สุนทรภู่กวีเอกนี่คือคำขวัญของจังหวัดระยอง,เมื่อพูดถึงระยองหลายคนนึกถึง เกาะเสม็ด สถานที่ท่องเที่ยวสำคัญอีกแห่งหนึ่งของจังหวัด ในแต่ละปีมีนักท่องเที่ยวเดินทางไปท่องเที่ยวจำนวนมาก เนื่องจากการเดินทางสะดวกสบายและไม่ไกลจากกรุงเทพฯ มากนัก,ในปีนี้ทาง, เทศบาลตำบลบ้านเพ อ.เมืองระยอง เตรียมจัดงานใหญ่ ชื่องาน เทศกาลเที่ยวทะเลหาดบ้านเพ-เกาะเสม็ด ครั้งที่ 19 (Banphe & Samed Island Annual Festival 19 th) ระหว่างวันที่ 6-10 ธ.ค.นี้ ที่บริเวณท่าเทียบเรือและศูนย์บริการนักท่องเที่ยวเทศบาลตำบลบ้านเพ อ.เมืองระยอง,มีกิจกรรมต่างๆมากมาย พร้อมจัดเต็มอาหารทะเลสดๆจากร้านอาหารทะเลชื่อดังกว่า 200 ร้าน สินค้านานาชนิดจาก OTOP-วิสาหกิจชุมชน อีกกว่า 300 ร้าน และยังระดมคาราวานศิลปินนักร้องดังให้ความบันเทิงเต็มเวที,นายไพรัตน์ อรุณเวสสเศรษฐ, นายกเทศมนตรีตำบลบ้านเพ อ.เมืองระยอง เปิดเผยว่าการจัดงานครั้งนี้ได้รับการสนับสนุนจาก ,การท่องเที่ยวแห่งประเทศไทย (ททท.), และ, องค์การจัดการน้ำเสีย,วัตถุประสงค์เพื่อกระตุ้นเศรษฐกิจ พัฒนาและยกระดับร้านค้า ร้านอาหารทะเลสด อาหารท้องถิ่น ให้เป็นที่ยอมรับจากผู้บริโภคทั้งชาวไทยและชาวต่างประเทศ,รวมถึงการกระตุ้นประชาชนมีส่วนร่วมในการอนุรักษ์ทรัพยากรธรรมชาติทั้งทางบกและทางทะเล เพื่อการอนุรักษ์ทรัพยากรทางทะเลที่ยั่งยืน อีกทั้งยังเป็นการพัฒนาและส่งเสริมสินค้าและบริการด้านการท่องเที่ยวให้มีคุณภาพและมาตรฐาน เพิ่มขีดความสามารถในการแข่งขัน สร้างรายได้และภาพลักษณ์การท่องเที่ยว,ปีนี้ถือเป็นปีที่ 19 ของการจัดงาน ,เทศกาลเที่ยวทะเลหาดบ้านเพ-เกาะเสม็ด, เทศบาลบ้านเพ จึงกำหนดจัดงานให้ยิ่งใหญ่กว่าทุกปีที่ผ่านมา ด้วยกิจกรรมที่น่าสนใจมากมาย เพื่อสร้างประสบการณ์ ที่ทรงคุณค่า น่าประทับใจให้กับนักท่องเที่ยวทุกคนที่มาร่วมงาน,เช่น การชิมลิ้มลองอาหารทะเลสดๆ นานาชนิดจากร้านขึ้นชื่อ อาหารถิ่นพื้นบ้านจากร้านอาหารชื่อดังทั้งของบ้านเพและจังหวัดระยอง รวมถึงการเลือกซื้อสินค้าโอทอปชื่อดัง ของดีของฝากเมืองระยองนานาชนิด กิจกรรมอนุรักษ์ทะเล กิจกรรมแลกขยะ โดย ททท. และเพลิดเพลินกับการนั่งรถรางเที่ยวชมเมือง,นายไพรัตน์, กล่าวอีกว่า ที่ไม่ควรพลาดคือ ความสนุกสุดมันส์จากศิลปินนักร้องชื่อดังที่มาร่วมแสดงกันเต็มอัตรา ท่ามกลางแสงสีเสียงที่เร้าใจ กระตุ้นให้เกิดพลังแห่งความมันส์และความสนุก โดยจะเริ่มขับกล่อมให้ความสำราญกันตั้งแต่เวลา 19.00-24.00 น.,โดยในวันที่ 6 ธ.ค. พบกับวงดนตรีขวัญใจมหาชน ลาบานูน วันที่ 7 ธ.ค. พบกับนักร้องชื่อดัง ,หนุ่ม กะลา, วันที่ 8 ธ.ค. พบกับวงดนตรีชื่อดัง ,โปเตโต้, วันที่ 9 ธ.ค. พลาดไม่ได้กับการแสดงของนักร้องหญิงยอดนิยม ปาล์มมี่ และในวันที่ 10 ธ.ค. พบกับสองศิลปินขวัญใจมหาชน ,หญิงลี, และ ,เอ๊ะ จิรากร,ส่วน ,นายอัครวิชย์ เทพาสิต, ผอ.ททท.สำนักงาน ระยอง กล่าวว่าในส่วนของ ททท.ได้แจ้งและส่งต่อข้อมูลต่างๆโดยเฉพาะรูปอาหารทะเลสดๆ รูปท้องทะเล ผืนน้ำ ในกลุ่มหมู่เกาะเสม็ดไปยังสำนักงาน ททท.ทั่วประเทศและทั่วโลก,เพื่อสร้างการรับรู้ให้มากยิ่งขึ้น โดยเฉพาะกลุ่มบริษัททัวร์ในสมาคมธุรกิจท่องเที่ยวต่างๆ ได้ส่งข้อมูลเข้าไปเป็นการนำข้อมูลจริงๆ ข้อมูลที่กำลังจะเกิดขึ้นในงานที่กำลังจะจัดให้กับนักท่องเที่ยวโดยตรง เพื่อกระตุ้นให้นักท่องเที่ยวเดินทางมาเที่ยว,อีกส่วนหนึ่งที่จะรณรงค์ก็คือเรื่องของโซเชียลมีเดียแน่นอน ในวันที่ 4-5 ธ.ค.นี้ ได้ร่วมกับทางนายกสมาคม ผู้กำกับภาพยนตร์ไทยก็จะมีนางงาม น้องๆ The voice มาร่วมกิจกรรม CSR ด้วย เป็นส่วนหนึ่งที่เราจะฝากประชาสัมพันธ์ให้แชร์ไปในส่วนของหน้าเพจ หรือ Instagram ของเพจ,นายอัครวิทย์ กล่าวและย้ำว่าเป็นข้อบ่งชี้ให้เห็นว่า เรื่องของการท่องเที่ยวโดยเฉพาะจังหวัดระยอง สามารถเดินทางมาเที่ยวได้สะดวก เป็นเมืองแห่งธรรมชาติและอาหาร ไม่ว่าจะเป็นอาหารทะเล หรือผลไม้ มีความพร้อมเหมาะกับการรองรับนักท่องเที่ยว,ด้าน ,นายวีรวัฒน์ ยมจินดา, ที่ปรึกษาการจัดงาน กล่าวว่า เทศกาลครั้งนี้จะมีร้านอาหารทะเลมาร่วมออกร้านไม่ต่ำกว่า 200 ร้าน จะเน้นอาหารทะเลสดๆมาจำหน่าย พร้อมทั้งจัดปรุงให้ตามความต้องการในราคาที่ย่อมเยา,ปีนี้คาดว่าจะมีนักท่องเที่ยวมาร่วมงานตลอดทั้ง 5 วัน ไม่ต่ำกว่า 200,000 คน และจะสร้างเงินหมุนเวียนให้กับพื้นที่ไม่ต่ำกว่า 60 ล้านบาท และสำหรับผู้สนใจร่วมออกร้านในงานเทศกาลครั้งนี้ ติดต่อสอบถามละเอียดได้ที่ คุณเอ็ม แห่งทีมงานบิ๊กเอ็มระยอง โทร. 08-6827-5666 นายวีรวัฒน์ กล่าว,เทศกาลเที่ยวทะเลหาดบ้านเพ-เกาะเสม็ด ครั้งที่ 19 จึงเป็นอีกงานที่ช่วยปลุกการท่องเที่ยวระยองให้กลับมาคึกคักส่งท้ายปี 2562.,นพดล แสงวิลัย
เทศบาลตำบลบ้านเพ อ.เมืองระยอง เตรียมจัดงานใหญ่ ชื่องาน เทศกาลเที่ยวทะเลหาดบ้านเพ-เกาะเสม็ด ครั้งที่ 19 (Banphe & Samed Island Annual Festival 19 th) ระหว่างวันที่ 6-10 ธ.ค.นี้ 
เทศกาลบ้านเพ-เกาะเสม็ด,ระยอง,เกาะเสม็ด,นพดล แสงวิลัย